wickkiey/tamil-wikipedia-markdown huggingface dataset:
# மயூரி காயத்திரி


**மயூரி காயத்திரி** (*Mayuri Kyatari*) (பிறப்பு: ஜூலை 11, 1992) ஒரு இந்தியத் திரைப்பட நடிகையும், வடிவழகியுமாவார். மயூரி, தனது திரை வாழ்க்கையை *அஸ்வினி நட்சத்திரம்* என்ற கன்னடத் நாடகத் தொடர் மூலம் தொடங்கினார். இது இவரை பிரபலமாக்கியது. கன்னடத் திரைப்படங்களான கிருஷ்ணா லீலா, இஷ்டகாமியா, *நடராஜா சர்வீஸ்*, *ருஸ்தம்* ஆகிய படங்களிலும் தோன்ற ஆரம்பித்தார்.  

## ஆரம்ப கால வாழ்க்கை
மயூரி, கீதா மற்றும் பிரகாஷ் ஆகியோருக்கு மகளாக கர்நாடகாவின் ஹூப்ளியில் பிறந்து வளர்ந்தார். ஹூப்ளியில் தனது பள்ளிக்கல்வியை முடித்தப் பின்னர், ஹூப்ளி, ஆக்ஸ்போர்டு கல்லூரியில் வணிகத்தில் இளங்கலைப் பட்டம் பெற்றார். இவர் தனது தொழில் வாழ்க்கையில் நான்கு ஆண்டுகள் ஒரு நிகழ்ச்சித் தொகுப்பாளராகவும் இருந்தார். கன்னட நாடகத் தொடரான *அஸ்வினி நடசத்திர*த்தில் இவர் முதன்முதலில் தோன்றினார். அதில் இவர் ஒரு நடிகரின் மனைவியாக 'அஸ்வினி' என்ற வேடத்தில் நடித்தார்.  

2015ஆம் ஆண்டில் கன்னட திரைத்துறையில் நுழைந்தார். கன்னடப் படமான *கிருஷ்ணா லீலா*வில் இவர் முதலில் ஒப்பந்தம் செய்யப்பட்டார். இந்த திரைப்படம் 100 நாட்கள் திரையிடப்பட்டு வெற்றிகரமாக நிறைவடைந்தது. இது, நாகத்திஹள்ளி சந்திரசேகரின் அடுத்த படமான *இஷ்டகாமியா* படத்தில் நடிகர் விஜய் சூர்யாவுடன் நடிப்பதற்கும் ஒரு வாய்ப்பாக அமைந்தது. காவ்யா செட்டி, புனீத் ராச்குமார் இணைந்து நடித்திருந்த *நடராஜா சர்வீஸ்* என்ற திரைப்படத்தில் சரனுடன் இணைந்தும் பணியாற்றியுள்ளார்.  

## சொந்த வாழ்க்கை
மயூரி, தனது நீண்டகால காதலரான அருணை 2020 ஜூன் 12 அன்று பெங்களூர் சிறீ திருமலகிரி சிறீ இலட்சுமி வெங்கடேசுவர சுவாமி கோவிலில் திருமணம் செய்து கொண்டார்.  
## விருதுகள்

"கிருஷ்ணா லீலா" படத்துக்காக சிறந்த கன்னடநடிகைக்கான விருதுக்கு பரிந்துரைக்கப்பட்டார்.
# சக்லேஷ்பூர்



**சக்லேஷ்பூர்** (*Sakleshpur*) என்பது இந்திய மாநிலமான கர்நாடகாவின் ஹாசன் மாவட்டத்தில் அமைந்துள்ள மலை வாழிடமாகும். இது சக்லேஷ்பூர் வட்டத்தின் தலைமையகமாகவும் இருக்கிறது.  

## பொருளாதாரம்
இந்த நகரம் மேற்குத் தொடர்ச்சி மலையின் பல்லுயிர் வெப்பப்பகுதியின் மலைப்பகுதியான மலைநாடு பகுதியில் அமைந்துள்ளது. காப்பி, ஏலக்காய், மிளகு, பாக்குத் தோட்டங்கள் நிறைந்த உயரமான பச்சை மலைகளால் சூழப்பட்ட மிதமான காலநிலையில் அமைந்துள்ளது. வட்டத்தின் பொருளாதாரத்திற்கு முக்கியமாக பங்களிக்கும் இந்தப் பயிர்கள் சுற்றியுள்ள கிராமங்களில் வளர்க்கப்படுகின்றன. துறைமுக நகரமான மங்களூரை (128 கி.மீ.) இணைக்கும் தேசிய நெடுஞ்சாலை 75இல் (என்.எச் 75) இந்த நகரம் அமைந்துள்ளது). தலைநகரான பெங்களூருக்கு 224 கி.மீ அருகிலுள்ளது. மங்களூரு பன்னாட்டு வானூர்தி நிலையம் 129 கி.மீ. (80 மைல்) தொலைவில் அமைந்துள்ளது.  

## நிலவியல்
சகலேஷ்பூர் 12.893 ° வடக்கிலும் 75.725 ° கிழக்கிலும் அமைந்துள்ளது. இது சராசரி கடல் மட்டத்திலிருந்து 956 மீ (3,136 அடி) உயரத்தில் உள்ளது.  

மேற்குத் தொடர்ச்சி மலைகள் இதன் மேற்கு விளிம்பில் விரிவடைந்து, சக்லேஷ்பூரை தெற்கு கன்னட மாவட்டத்திலிருந்து பிரிக்கின்றன. மாவட்டத்தின் எஞ்சிய பகுதி தக்காணப் பீடபூமியில் அமைந்துள்ளது. காவேரியின் துணை நதியான ஹேமாவதி ஆறு, மாவட்டத்தின் கிழக்கு பகுதியில் பாய்கிறது. இது, சிக்மகளூரு மாவட்டத்தில் தோன்றி சகலேஷ்பூர் நகரம் வழியாக பாய்கிறது.  

இரண்டு நதிகள் இங்கு தோன்றி மலைத்தொடர் வழியாக மேற்கு நோக்கி செல்கின்றன. கெம்புஹோல் நதி மஞ்சராபாத் கோட்டைக்கு அருகே உருவாகி மேற்கு நோக்கி பாயும் நேத்ராவதி ஆற்றில் சேர்கிறது. இது மங்களூரில் அரபிக் கடலில் கலக்கிறது. நேத்ராவதியின் மற்றொரு துணை ஆறான குமாரதாரா ஆறு இதன் தென்மேற்கு பகுதியில் பாய்கிறது.  

## பல்லுயிர்
கேரளாவிலிருந்து குசராத்து வரை பரவியிருக்கும் மேற்குத் தொடர்ச்சி மலையில் சக்லேஷ்பூர் அமைந்துள்ளது. பிஸ்ல் காடுகளை உள்ளடக்கிய சக்லேஷ்பூரைச் சுற்றியுள்ள தெற்கு மலைச் சிகரம், உலகின் 18 உயிர்-பன்முகத்தன்மை கொண்ட முக்கிய இடங்களில் ஒன்றாக பட்டியலிடப்பட்டுள்ளது. ஈரமான பருவத்தில் துணை வெப்பமண்டல காலநிலையையும், கனமழை காலத்தில் பல தனித்துவமான தாவர மற்றும் விலங்கு இனங்கள் செழித்து வளரும் சூழலை உருவாக்குகின்றன.  

சக்லேஷ்பூரின் உள்ளூர் தாவரங்களில் சிவப்பு-ஆரஞ்சு பகோடா மலரும் அடங்கும், இது உள்நாட்டில் "*இரக்தா புஷ்பம்"* (இரத்த மலர்) என்று அழைக்கப்படுகிறது.  

கோப்பன்-கீகர் வகைப்பாட்டின் படி, சக்லேஷ்பூரில் காலநிலை உள்ளது.  

## புள்ளிவிவரங்கள்
2011, இந்திய மக்கள் தொகை கணக்கெடுப்பின்படி, சக்லேஷ்பூரில் 23,352 என்ற அளவில் மக்கள் தொகை உள்ளது. இதில், 11,558 ஆண்களும், 11,794 பெண்களும் இருக்கின்றனர். சக்லேஷ்பூரின் சராசரி கல்வியறிவு விகிதம் 88.47%: ஆண் கல்வியறிவு 92.72%, மற்றும் பெண் கல்வியறிவு 84.31%. சக்லேஷ்பூரில், 11% மக்கள் 6 வயதுக்குட்பட்டவர்கள்.  

## மஞ்சராபாத் கோட்டை

திப்பு சுல்தான் இந்நகரைக் கைப்பற்றி இங்கு ஒரு கோட்டையைக் கட்டினான். இது ஒரு சிறைச்சாலையாகக் கட்டப்பட்டது. இது ஒரு நட்சத்திர வடிவ கோட்டை அமைப்பைக் கொண்டுள்ளது, மையத்தில் ஒரு குன்றும் ஒன்பது மூலைகளும் உள்ளன. மையத்தில் உள்ள மலையில் ஏறுவது கடினம், ஆனால் பரந்த காட்சிகளை வழங்குகிறது. கோட்டையை அடைய மொத்தம் 250 படிகள் உள்ளன. மையத்தில் ஒரு வெற்று நுழைவாயில் உள்ளது. இது ஸ்ரீரங்கப்பட்டணத்துக்குச் செல்லும் ஒரு சுரங்கப்பாதையின் நுழைவாயில் என்று கூறப்படுகிறது. நுழைவாயிலில் கோட்டையின் வரைபடத்துடன் ஒரு சுவரோவியமும் உள்ளது. இது சிறந்த நிலையில் உள்ளது. இந்த கோட்டையை இந்தியத் தொல்லியல் ஆய்வகம் பராமரிக்கிறது.
# ஆலப்பாக்கம், சென்னை


**ஆலப்பாக்கம்** (*Alapakkam*) என்பது இந்தியாவின், தமிழ்நாட்டின், சென்னையின் புறநகர்ப் பகுதிகளுள் ஒன்றாகும். இது சென்னையின் மேற்கு பகுதியில் அமைந்துள்ளது. இது சென்னை மாவட்டத்தின், மத்திய சென்னை வருவாய் பிரிவுக்கு உட்பட்டது. இது போரூர், வளசரவாக்கம் மற்றும் மதுரவாயல் ஆகிய நகரங்களால் சூழப்பட்டுள்ளது. ஆலப்பாக்கத்திற்கு செல்ல இரண்டு முக்கிய சாலைகள் வழியாகும், ஆற்காடு சாலை மற்றும் பூந்தமல்லி நெடுஞ்சாலை. ஆலப்பாக்கம், திருப்பெரும்புதூர் மக்களவைத் தொகுதியையும் மற்றும் மதுரவாயல் சட்டமன்றத் தொகுதியைச் சேர்ந்தது.  

## அமைவிடம்
சென்னை மத்திய தொடருந்து நிலையத்திலிருந்து 15 கிலோமீட்டர் தொலைவிலும், சென்னை எழும்பூர் தொடருந்து நிலையத்திலிருந்து 13 கிலோமீட்டர் தொலைவிலும், சென்னை பன்னாட்டு விமான நிலையத்திலிருந்து 14 கிலோமீட்டர் தொலைவிலும், சென்னை கோயம்பேடு பேருந்து நிலையத்திலிருந்து 8 கிலோமீட்டர் தொலைவிலும், ஆலப்பாக்கம் அமைந்துள்ளது.  

## கல்வி நிறுவனங்கள்
- அரசு மேல்நிலைப்பள்ளி
- சென்னை மாநகரப் பள்ளி
- வேலம்மாள் வித்யாலயா பள்ளி
- சிறீ ஆதித்யா மெட்ரிகுலேசன் பள்ளி
- மீனாட்சி பல் கல்லூரி
- ஏழுமலை பாலிடெக்னிக்
- முத்துக்குமரன் பொறியியல் கல்லூரி
- ஆச்சார்யா சிக்ஷா மந்திர் (அஷ்டலட்சுமி நகர்)
- தேவி அகாடமி பள்ளி

## கோயில்கள்
- நடராஜா கோயில்
- வள்ளிசெரபாலீஸ்வரர் கோயில்

## அருகிலுள்ள அரசு அலுவலகங்கள்
- தாசில்தார் அலுவலகம் & இலவச சேவை மையம், ஆலப்பாக்கம் (பெருமாள் கோயில் தெருவுக்கு பின்னால் அமைந்துள்ளது).
- தபால் நிலையம், சக்தி நகர், போரூர் (பூந்தமல்லி நெடுஞ்சாலை)
- சென்னை மெட்ரோ நீர் மற்றும் கழிவுநீர் வாரிய பகுதி அலுவலகம், எண் 8 ஏ, கங்கை அம்மன் கோயில் தெரு, ஆலப்பாக்கம்.
# காலாசு

யில் பயன்படுத்தப்பட்ட காலாசு]]  
**காலாசு** (greave) என்பது போர்த்தொழிலின் பொழுது போர்மறவரின் கணைக்கால் (shin) என்ற காலின் முற்பக்கத்தை அடிகாயம் விழாமே மறைக்கும் ஆசு அல்லது கவசம் ஆகும்.  

## சொல்வழக்கமும் மூலமும்
காலாசு என்ற இச்சொல் காற்கவசமென்ற பொருளிலே தமிழில் கி.பி. 10-ஆம் நூற்றாண்டினதான சீவகசிந்தாமணி என்ற நூலில் வழங்ககியுள்ளதைக் காண்கின்றோம்.  

சென்னைப் பேரகராதி அதனைச் சான்றாகக் காட்டிப் பொருள்விளக்குகிறது:  

**காலாசு** *kālācu* , *n*. < கால்¹ + ஆசு¹. Greaves; காற்கவசம். காலாசோ டறவெறிந்த கனைகழற்கால் (சீவக. 2236).  

ஆசு என்ற சொற்குப் பொருள் கவசம், பற்றுக்கோடு என்பதாகும்.
# பெட்ரோலியம் மற்றும் எரிசக்தி ஆய்வுகள் பல்கலைக்கழகம்


**பெட்ரோலியம் மற்றும் எரிசக்தி ஆய்வுகள் பல்கலைக்கழகம்** (*University of Petroleum and Energy Studies*) என்பது இந்திய நகரமான தேராதூன் நகரிலுள்ள உள்ள ஒரு தனியார் பல்கலைக்கழகமாகும். 2019 முதல், இலாப நோக்கத்துடன் இயங்கும் கல்வி குழுவான உலகாய பல்கலைக்கழக அமைப்பு முறை என்ற நிறுவனத்திற்கு இது சொந்தமானது.  

## வரலாறு

உத்தராகண்டம் மாநில சட்டமன்றத்தின் பெட்ரோலியம் மற்றும் எரி சக்தி ஆய்வுகள் சட்டம் 2003 வழங்கும் அதிகாரத்தின்படி இப்பல்கலைக்கழகம் நிறுவப்பட்டது. பல்கலைக்கழக மானியக்குழுவும் இப்பல்கலைக்கழகத்திற்கான அங்கீகாரம் வழங்கியது. படித்து முடித்தவர்களுக்கான வேலை வாய்ப்பு பெற்றுக் கொடுத்தல், கல்வி மேம்பாட்டுத் திட்டங்கள், வளாக வசதியளித்தல் போன்ற நடைமுறைகளுக்கு ஐந்து நட்சத்திரக் குறியீடு மதிப்பீடும், ஒட்டுமொத்த கற்பித்தல் செயல்முறைகளுக்கு நான்கு நட்சத்திரக் குறியீடு மதிப்பீடும் உலக பல்கலைக்கழகங்களுக்கான தர வரிசையை அளிக்கும் குவாக்குவாரெல்லி சிமண்ட்சு என்ற பிரித்தானிய நிறுவனம் இப் பல்கலைக்கழகத்திற்கு வழங்கியுள்ளது.  

பொறியியல் பள்ளி, கணிப்பொறி பள்ளி, வடிவமைப்புப் பள்ளி, சட்டப் பள்ளி, வணிகப் பள்ளி, உடல் அறிவியல் பள்ளி, நவீன ஊடகப் பள்ளி போன்ற பல்கலைக்கழகத்துடன் இணைக்கப்பட்ட ஏழு பள்ளிகள் மூலம் இளநிலை மற்றும் முதுநிலை பட்டங்கள் இங்கு வழங்கப்படுகின்றன.  

## உரிமையாளர்கள்
அமெரிக்காவைத் தலைமையிடமாகக் கொண்ட இலவுரியேட்டு பன்னாட்டு பல்கலைக்கழகங்கள் நிறுவனத்தின் கையில் 2013 ஆம் ஆண்டு இப்பல்கலைக்கழகம் இருந்தது.  
பெட்ரோலியம் மற்றும் எரிசக்தி ஆய்வுகள் பல்கலைக்கழகம் 2019 ஆம் ஆண்டு உலகாய பல்கலைக்கழக அமைப்பு முறை என்ற நிறுவனத்துடன் கல்வி, பயிற்சி மற்றும் ஆராய்ச்சி ஒத்துழைப்புக்கான புரிந்துணர்வு ஒப்பந்தத்தில் கையெழுத்திட்டது. இதனால் அந்நிறுவனம் இப்பல்கலைக்கழகத்தின் கல்வி ஒத்துழைப்பில் நுழைந்தது.
# காயத்ரி பிலிம்ஸ்

**காயத்ரி பிலிம்ஸ்** (*Gayathri Films*) என்பது சித்ரா ராமு மற்றும் சித்ரா லட்சுமணன் தலைமையிலான இந்தியத் திரைப்பட தயாரிப்பு மற்றும் விநியோக நிறுவனமாகும்.  

## வரலாறு
தமிழ் திரைத்துறையில் ஈடுபாட்டின் ஒரு பகுதியாகச் சகோதரர்கள் சித்ரா லட்சுமணன் மற்றும் சித்ரா ராமு நடத்திய பல தயாரிப்பு நிறுவனங்களில் காயத்ரி பிலிம்ஸ் ஒன்றாகும். இந்த நிறுவனத்தில் தயாரிக்கப்பட்ட முக்கியத் திரைப்படங்கள்மண்வாசனை (1983) மற்றும் சூரசம்ஹாரம் (1988) ஆகும். சித்ரா ராமு 2017ஆம் ஆண்டில் காலமானார்.  

## திரைப்படவியல்
| } |
| --- |
# வாகினி ஸ்டுடியோஸ்


**வாகினி ஸ்டுடியோஸ்** (*Vauhini Studios*) என்பது இந்தியத் திரைப்பட தயாரிப்பு நிறுவனம் ஆகும். இது அக்காலத்தில் தெற்காசியாவின் மிகப்பெரிய தயாரிப்பு நிறுவனங்களில் ஒன்றாகும். தெலுங்குத் திரைப்படத்துறையில் பணியாற்றிய இந்தியத் திரைப்பட தயாரிப்பாளரான மூலா நாராயண சுவாமி என்பவரால் வாகினி ஸ்டுடியோஸ் நிறுவப்பட்டது. பிற்காலத்தில், பொம்மிரெட்டி நாகிரெட்டி இந்த நிறுவனத்தினை வாங்கினார். பின்னர் இதை விஜயா வாகினி ஸ்டுடியோஸ் என விஜயா ஸ்டுடியோவுடன் இணைத்தார்.
# பெர்லிஸ் மாநிலத்தின் தமிழ்ப்பள்ளிகள்

2020-ஆம் ஆண்டு புள்ளி விவரங்களின்படி பெர்லிஸ் மாநிலத்தில் ஒரே ஒரு தமிழ்ப்பள்ளி மட்டுமே உள்ளது. அதன் பெயர் கங்கார் தமிழ்ப்பள்ளி. மலேசியா; தாய்லாந்து நாடுகளின் எல்லைக்கு அருகில் அமைந்து இருக்கிறது. அந்தப் பள்ளியே பெர்லிஸ் மாநிலத்தில் உள்ள ஒரே தமிழ்ப் பள்ளி ஆகும்.  

பெர்லிஸ் மாநிலத்தின் தலைநகரமான கங்கார் நகரத்தில் இருந்து 2 கி.மீ. தொலைவில் ஜாலான் பாடாங் காத்தோங் (*Jalan Padang Katong*) எனும் சாலையில் இந்தப் பள்ளி அமைந்து உள்ளது.  

| கங்கார் | Kangar | SJK(T) Kangar | **கங்கார் தமிழ்ப்பள்ளி** | 01000 | கங்கார் | நகரம் | 82 | } |
| --- | --- | --- | --- | --- | --- | --- | --- | --- |
# ஜாக் பென்



**ஜாக் பென்** (பிறப்பு: மார்ச்சு 23, 1968) என்பவர் அமெரிக்க நாட்டு திரைக்கதை ஆசிரியர் மற்றும் இயக்குநர் ஆவார். இவர் 'இன்சிடென்ட் அட் லோச் நெஸ்' (2004) மற்றும் 'தி கிராண்டில்' (2007) போன்ற திரைப்படங்களை எழுதி மற்றும் இயக்கியுள்ளார். இவர் 2007 ஆம் ஆண்டு வெளியான தி இன்க்ரெடிபிள் ஹல்க் என்ற திரைப்படத்திற்கான திரைக்கதையை எழுதியுள்ளார். அதை தொடர்ந்து இணை திரைக்கதை ஆசிரியராக எக்ஸ்-மென் 2 (2004), எக்ஸ்-மென் 3 (2007) மற்றும் தி அவேஞ்சர்ஸ் (2012) போன்ற திரைப்படங்களில் பணியாற்றியுள்ளார்.  

## ஆரம்பகால வாழ்க்கை
பென் மார்ச்சு 23, 1968 இல் நியூயார்க்கில் பிறந்தார். 1990 இல் வெஸ்லியன் பல்கலைக்கழகத்தில் பட்டம் பெற்றார்.  
இவர் பிரபல நியூயார்க் தொழிலதிபர் மற்றும் வழக்கறிஞர் ஆர்தர் பென்னின் மகன் ஆவார்.
# கிளாந்தான் மாநிலத்தின் தமிழ்ப்பள்ளிகள்

தீபகற்ப மலேசியாவின் கிழக்குக்கரை மாநிலமான கிளாந்தான் மாநிலத்தில் அமைந்துள்ள ஒரே தமிழ்ப்பள்ளி **பாசீர் காஜா தமிழ்ப்பள்ளி**. கோலக்கிரை மாவட்டத்தில் அமைந்து உள்ளது. 1945 டிசம்பர் மாதம் 1-ஆம் தேதி தோற்றுவிக்கப் பட்டது.  

முன்பு இந்தப் பள்ளிக்கு பாசீர் காஜா தோட்டத் தமிழ்ப்பள்ளி *(SJKT Ladang Pasir Gajah Kelantan)* என்று பெயர். இப்போது பாசீர் காஜா தமிழ்ப்பள்ளி *(SJKT Pasir Gajah Kelantan)* என்று மாற்றம் கண்டுள்ளது.  

1980-ஆம் ஆண்டுகளின் தொடக்கத்தில் கிளாந்தான் மாநிலத்தில் 3 தமிழ்ப்பள்ளிகள் இருந்தன. 1990-களில் மாணவர்ப் பற்றாக்குறை. அதனால் இரண்டு தமிழ்ப்பள்ளிகள் தேசிய மலாய்ப் பள்ளிகளாக மாற்றப் பட்டன. எஞ்சிய ஒரே ஒரு தமிழ் பள்ளிதான் இந்தப் பாசீர் காஜா தமிழ்ப்பள்ளி.  

| DBD7404 | பாசீர் காஜா தோட்டம் | SJK(T) Ladang Pasir Gajah | **பாசீர் காஜா தமிழ்ப்பள்ளி** | 18000 | கோலா கிராய் | 9 | 36 | } |
| --- | --- | --- | --- | --- | --- | --- | --- | --- |
# டி. வி. கமலசாமி


**டி. விஸ்வநாத பிள்ளை கமலசாமி** (21 சனவரி 1911 - 25 மார்ச் 1998) என்பவர் ஒரு இந்திய அரசியல்வாதி ஆவார். இவர் இந்திய தேசிய காங்கிரசை சேர்ந்த அரசியல்வாதியாவார். இவர் 1952 ஏப்ரல் 3 முதல் 1954 ஏப்ரல் 2 வரையிலும், 1954 ஏப்ரல் 3 முதல் 1960 ஏப்ரல் 2 வரையிலும் மதராஸ் மாநிலத்திலிருந்து (இப்போது தமிழ்நாடு ) மாநிலங்களவை உறுப்பினராக பணியாற்றினார்.  

## குடும்பம்
டி.எஸ். விஸ்வநாத பிள்ளை டி. கே. சரவண வடிவு அம்மாளை மணந்தார் இந்த இணையருக்கு 1935 அக்டோபர் 6 ஆம் நாள் கதர்ஷா பிறந்தார்.
# கேசவ தேவ் மாளவியா


**கேசவ தேவ் மாளவியா** (*Keshav Dev Malaviya*) இந்திய தேசிய காங்கிரசு கட்சியின் தலைவராகவும், இந்தியாவின் மத்திய அமைச்சராகவும் இருந்தவராவார். 1904 ஆம் ஆண்டு ஆகத்து மாதம் 11 ஆம் தேதி இவர் பிறந்தார். உத்தரபிரதேச மாநிலத்தின் தோமரியகஞ்ச் தொகுதி மக்களவை உறுப்பினராக தேர்ந்தெடுக்கப்பட்டு பணியாற்றினார். கான்பூரிலுள்ள ஆர்கோர்ட்டு பட்லர் தொழினுட்பப் பல்கலைக்கழகத்தில் பெட்ரோலியத் தொழினுட்பத்தில் பட்டம் பெற்றார். முன்னதாக இப்பல்கலைக்கழகம் ஆர்கோர்ட்டு பட்லர் தொழினுட்ப நிறுவனம் என்ற பெயரில் செயல்பட்டு வந்தது. 1970 ஆண்டுகளில் காங்கிரசு கட்சி ஆட்சியிலிருந்தபோது கேசவ தேவ் மாளவியா பெட்ரோலியத் துறை அமைச்சராக பணியாற்றினார். சவகர்லால் நேருவின் ஆதரவோடு, மாளவியா எண்ணெய் மற்றும் இயற்கை எரிவாயு நிறுவனத்தை தொடங்குவதற்கு காரணமாக இருந்தார். இந்திய பெட்ரோலியத் தொழிலின் தந்தை என்றும் இவர் அழைக்கப்படுகிறார்.  

நீண்ட காலம் உடல் நலிவுற்றிருந்த கேசவ் 1981 ஆம் ஆண்டு மே மாதம் 27 ஆம் தேதியன்று தனது 77 ஆவது வயதில் காலமானார்.  

மாளவியாவின் நினைவாக அசாமிலுள்ள திப்ருகார் பல்கலைக்கழகம் இந்திய எண்ணெய் நிறுவனத்துடன் இணைந்து ஆராய்ச்சி நோக்கங்களுக்காக பயன்பாட்டு புவியியல் துறையில் ஓர் இருக்கையை உருவாக்கியுள்ளது. எண்ணெய் மற்றும் இயற்கை எரிவாயு துறையில் ஆராய்ச்சிக்காக இந்தத் துறை அர்ப்பணிக்கப்பட்டுள்ளது.
# லஷ்மி மூவி மேக்கர்ஸ்


**லஷ்மி மூவி மேக்கர்ஸ்** (*Lakshmi Movie Makers*) என்பது கே. முரளிதரன், வி. சுவாமிநாதன் மற்றும் ஜி.வேணுகோபால் தலைமையிலான ஒரு இந்தியத் திரைப்பட தயாரிப்பு மற்றும் விநியோக நிறுவனம் ஆகும்.  

## வரலாறு
1990களின் நடுப்பகுதியில் லட்சுமி மூவி மேக்கர்ஸ் குறிப்பிடத்தக்க வெற்றியைப் பெற்றது. *கோகுலத்தில் சீதை* (1996) மற்றும் *உன்னிடத்தில் என்னைக் கொடுத்தேன்* (1998) போன்ற லாபகரமான படங்களைத் தயாரித்தது. தயாரிப்பாளர்களில் ஒருவரான வி. சுவாமிநாதன் எப்போதாவது தனது தயாரிப்புகளில் கேமியோ தோற்றங்களில் தோன்றினார்.  

தயாரிப்பாளர் வி. சுவாமிநாதனின் மகன் அஷ்வின் ராஜா *பாஸ் என்கிற பாஸ்கரன்* (2010) படத்தில் நடிகராக அறிமுகமானார். பின்னர் நகைச்சுவை வேடங்களில் தோன்றினார்.  

2010களின் முடிவில், தமிழ் திரையுலகில் இயக்க செலவுகள் அதிகரித்து வருவதால் திரைப்பட நிறுவனம் பெரும்பாலும் செயலற்ற நிலையிலிருந்தது.  

## திரைப்படவியல்
| தீய நில உரிமையாளரிடமிருந்து மக்களைக் காப்பாற்ற டாக்ஸி ஓட்டுநர் தனது கிராமத்திற்குச் செல்ல நிர்பந்திக்கப்படுகிறார். |
| --- |
# பூங்குலஞ்சி


**பூங்குலஞ்சி** *(Poonkulanji)* என்பது இந்தியாவின் கேரள மாநிலத்தின் கொல்லம் (குயிலன்) மாவட்டத்தில் உள்ள ஒரு கிராமம்.  

## நிறுவனங்கள்
இந்த கிராமத்தில் அரசு தொடக்கப்பள்ளி மற்றும் தபால் அலுவலகம் உள்ளது.  

## மதங்கள்
பூங்குலஞ்சி கிராமவாசிகள் கிறிஸ்தவ, இந்து மற்றும் முஸ்லீம் மதங்களைச் சார்ந்தவர்களாக உள்ளனர். இந்த கிராமத்தில் நான்கு தேவாலயங்கள் உள்ளன, மார் தோமா சிரிய தேவாலயம் செயின்ட் பால்ஸ் மார்தோமா தேவாலயமும் இந்து கோயில் ஒன்றும் மற்றும் மசூதி ஒன்றும் உள்ளன.  

## போக்குவரத்து

### சாலைகள்
போக்குவரத்து முக்கியமாக அரசு இயக்கும் கேரள மாநிலச் சாலைப் போக்குவரத்துக் கழகப் பேருந்துகளைச் சார்ந்துள்ளது. மணிக்கு ஒரு பேரூந்து இதனை பத்தனாபுரத்துடன் இணைக்கின்றது.  

## அருகிலுள்ள இடங்கள்

1. பத்தனாபுரம் -7.5; கி.மீ.
1. கொல்லம் -48; கி.மீ.
1. திருவனந்தபுரம் -84; கி.மீ.
1. அடூர் -23; கி.மீ.
1. புனலூர் -13; கி.மீ.
1. பத்தனம்திட்டா -30; கி.மீ.
1. ஆலப்புழா -91; கி.மீ.
# பிரசாந்த் அய்யங்கார்



**பிரசாந்த் ஐயங்கார்** (*Prashanth Iyengar*) ( பிறப்பு: சனவரி 12, 1973) இந்தியாவைச் சேர்ந்த பாரம்பரியக் கருநாடக இசைக்கலைஞரும், வீணை இசைக்கலைஞருமாவார். மேலும் இவர், ஒரு கலைஞராகவும், இசையமைப்பாளரும், ஆசிரியருமாவார். அனைத்து '72 மேளகர்த்தா இராகங்களிலும் வர்ணங்களை இயற்றிய கர்நாடகாவின் முதல் இசையமைப்பாளராவார். 2011 ஆம் ஆண்டில் ஸ்ரீரங்கப்பட்டணத்தின் கோவிலில் 24 மணி நேரம் தனது மராத்தான் வீணை இசை நிகழ்ச்சிக்காக லிம்கா சாதனைகள் புத்தகத்தில் இடம் பெற்றுள்ளார்.  

## சொந்த வாழ்க்கை
பிரசாந்தின் தாய் வித்வான் பத்மாசினி நரசிம்மாச்சார் இவருடைய முதல் வீணை குருவாக இருந்தார். ஏழு வயதிலேயே, "எந்தரோ மகானுபாவாலு" போன்ற கீர்த்தனைகளை இவர் வாசித்தர்.  

## சாதனை

2011ஆம் ஆண்டில் ஸ்ரீரங்கப்பட்டணதிலுள்ள கோவிலில் 24 மணி நேரம் நீடித்த மராத்தான் வீணை இசை நிகழ்ச்சியை நடத்தியதற்காக இவர் லிம்கா தேசிய சாதனையைப் படைத்துள்ளார். இந்நிகழ்ச்சியில் இவருடன் இரவிசங்கர் சர்மா ( மிருதங்கம் ), கே. எஸ். கிருஷ்ணபிரசாத் ( கடம் ), டி. வி.பிரசன்ன குமார் ( கஞ்சிரா, மோர்சிங் ) ஆகியோரும் உடன் இருந்தனர்.  

### பணிகள்
இவர், 90 வர்ணங்களை இயற்றியுள்ளார், அதில் 72 மேளகர்த்தா இராகங்களில் அடங்கும். அனைத்து 72 மேளகர்த்தா இராகங்களிலும் வர்ணங்களை இயற்றிய கர்நாடகாவின் முதல் இசையமைப்பாளராகவும், பாலமுரளிகிருஷ்ணாவுக்குப் பிறகு இரண்டாவது இளையவராகவும் அறியப்படுகிறார். இவர், மேலும் 20 கிருதிகள், 10 தேவரநாமங்கள் மற்றும் ஐந்து தில்லானாக்களையும் இயற்றியுள்ளார். மாணவர்களுக்கு வீணையைக் கற்பிப்பதற்காக ஸ்ரீ இராமா நிகழ்த்து கலை மையம் என்ற ஒரு பள்ளியைத் தொடங்கி நடத்தி வருகிறார்.
# சீரோபிளக்சா இண்டெர்செக்டா


***சீரோபிளக்சா இண்டெர்செக்டா*** (*Xeroplexa intersecta*) என்பது காற்றினைச் சுவாசிக்கும் நில வாழ் நத்தை சிற்றினமாகும். இது நுரையீரல் உடைய வயிற்றுக்காலியினைச் முதுகெலும்பிலியில் மெல்லுடலி தொகுதியில் ஜியோமிட்ரிடே குடும்பத்தில் முன்னர் *கேண்டிடுலா* பேரினத்தில் சேர்க்கப்பட்டிருந்தது.  

இந்த விவசாய தீங்குயிரியாக உள்ளது.  

## விளக்கம்
இதனுடைய ஓடு 4-7 × 7-12&nbsp;மிமீ அமைப்புடையது. 5 குவிந்த சுழல்கள் உள்ளன. துளை உதடு இல்லாமல் எளிது; துளை விளிம்பு தொப்புளுக்கு அருகில் சற்று பிரதிபலிக்கிறது. தொப்புள் திறந்த மற்றும் மாறுபட்ட அகலமானது. பெரியோஸ்ட்ராகம் வெண்மை அல்லது மஞ்சள் நிறமானது. பழுப்பு நிற பட்டைகள் அல்லது புள்ளிகளுடன் வரிகளுடன் காணப்படும். விலங்கு அடர் பழுப்பு நிறமிகளுடன் மஞ்சள் அல்லது நீல சாம்பல் நிறமுடையது. மேல் நகரிழைகள் நீளமாக உள்ளன, மேலும் கீழ் நகரிழைகள் மிகக் குறுகியவை.  
(இங்கிலாந்து). அளவுகோல் 0.5 செ.மீ.]]  

## பரவல்
இந்த இனம் பல மத்திய மற்றும் மேற்கு ஐரோப்பிய நாடுகள் மற்றும் தீவுகளில் காணப்படுகிறது.  

- இங்கிலாந்து
- அயர்லாந்து
- பிரான்ஸ்
- போர்த்துகல்
- பெல்ஜியம்
- நெதர்லாந்து
- டென்மார்க்
- ஸ்பெயின்
- ஜெர்மனி

இது அறிமுகப்படுத்தப்பட்ட இனமாக கீழ்க்கண்ட நாடுகளில் காணப்படுகிறது.  

- ஒரேகான், அமெரிக்கா
- கொலம்பியா
- சிலி
- நியூசிலாந்து
- ஆஸ்திரேலியா
# டர்ரிடெல்லா சிங்குலிபெரா


***டர்ரிடெல்லா சிங்குலிபெரா** (Turritella cingulifera*) என்பது கடல் நத்தை சிற்றினமாகும். இது கடல்சார் வயிற்றுக்காலியாகும். முதுகெலும்பில்லா பிரிவில் மெல்லுடலி தொகுதியில் டர்ரிடெல்லிடே குடும்பத்தினைச் சார்ந்தது.  

இது *குரோசியோயா* அல்லது *ஹவுஸ்டேட்டர்* என்ற துணை பேரினத்தின்கீழ் வைக்கப்படுகிறது.  

## விநியோகம்
இந்த கடல் சிற்றினம் ஆத்திரேலிய, இந்தோ-பசிபிக் பிராந்தியம் மற்றும் கிழக்கு சீனக் கடல் ஆகியவற்றின் துணை மண்டலத்தில் காணப்படுகிறது.  

## விளக்கம்
மெல்லிய கூம்பு ஓடு வெண்மை நிறத்திலிருந்து மஞ்சள் கலந்த பழுப்பு நிறமாக இருக்கும். ஓடு குறுக்குவெட்டு கஷ்கொட்டை கோடுகள் அல்லது உடல் சுழலில் இரண்டு அல்லது மூன்று நெருக்கமான இணையான கோடுகளால் ஆனது. உடலில் சுமார் பன்னிரண்டு சுழல்கள் உள்ளன. இவை ஆழமான சூட்சுமத்திற்கு இடையில் சுருங்கி, பின்னர் பல மெல்லிய, உயரமான, சுழல் வட்ட வடிவில் உள்ளன. ஓட்டின் நீளம் சுமார் 1,90 செ.மீ (0.75-அங்குலம்).
# பிஃபா இயங்கலை


***பிஃபா இயங்கலை*** என்பது மின்னியல் கலை (எலக்ட்ரானிக் ஆர்ட்டு) (EA) உருவாக்கிய இயங்கலை விளையாட்டுகளின் தொடர் ஆகும். இது ஆசியா மின்னியல் விளையாட்டுச் சந்தையைக்காக தொடர் விளையாட்டு முறையில் இலவயமாக விளையாடும் வகையில் வெளியிடப்படுகிறது. இந்தத் தொடரின் முதல் வெளியீடு மே 2006 இல் வெளியிடப்பட்டது.  

## *பிஃபா இயங்கலை* (2006)
மே 25,2006 அன்று மின்னியல் கலையும் (EA) நியோவிசுக்கும் (Neowiz) இடையிலான கூட்டுறவால் உருவாக்கப்பட்ட *பிஃபா இயங்கலை*, திறந்த பீட்டாவில் வெளியீடுகாணப்பட்டது. சூன் மாதத்திற்குள், இந்த விளையாட்டில் 100,000 விளையாட்டாளர்கள் இருந்தனர்.  

## * பிஃபா இயங்கலை* (2007)
அத்தோபர்,2007 அன்று மின்னியல் கலையும் (EA) நியோவிசுக்கும் (Neowiz) இடையிலான கூட்டுறவால் உருவாக்கப்பட்ட *பிஃபா இயங்கலை 2*, வெளியீடுகாணப்பட்டது.  

## *பிஃபா இயங்கலை* (2010)
மேற்கத்தியர்களுக்கு பிஃபா இயங்கலையைப் பிஃபா இயங்கலை 2 எனப்பெயர் மாற்றம் செய்யப்பட்டு சிங்கப்பூர் மின்னியல் கலை, கனடா மின்னியல் கலை நிறுவனத்தால் உருவாக்கப்பட்டது.  

## *பிஃபா இயங்கலை 3* (2012)
*தென் கொரியாவில் மின்னியல் கலையும் (EA) நியோவிசுக்கும் (Neowiz) மூன்றாவது பிஃபா இயங்கலை உருவாக்கம் தொடர்பான அறிவிப்பு* சூலை 2012 இல் அறிவிக்கப்பட்டது. அந்த விளையாட்டு நியோவிசில் ஆண்டின் பிற்பகுதியில் வெளியிடப்பட உள்ளது. டென்சென்ட் இந்த விளையாட்டை சீனாவில் 2013 இல் வெளியிட்டார்.  

## * பிஃபா இயங்கலை 4* (2018)
*மே 17, 2018 பிஃபா இயங்கலை 4* திறந்த பீட்டா பிரிவில் வெளியிடப்பட்டது.
# தேசிய குடும்பநல சுகாதாரக் கணக்கெடுப்பு

**தேசிய குடும்ப சுகாதாரக் கணக்கெடுப்பு** (*National Family Health Survey*) இந்திய அளவில் மேற்கொள்ளப்பட்ட நாடு தழுவிய ஒரு கணக்கெடுப்பாகும். இந்திய குடும்ப நல அமைச்சகமும் மைய முகவராகச் செயல்படும் அனைத்துலக மக்கள்தொகை அறிவியல் நிறுவனமும் இணைந்து இக்கணக்கெடுப்புப் பணியில் ஈடுபட்டன.  
## வரலாறு
1992-93 ஆம் ஆண்டில் தேசிய குடும்ப சுகாதார கணக்கெடுப்பின் முதல் சுற்று மூன்று கட்டங்களாக நடத்தப்பட்டது. கருவுறுதல், குடும்பக் கட்டுப்பாடு, இறப்பு, தாய் மற்றும் குழந்தை ஆரோக்கியம் குறித்த நம்பகமான மற்றும் புதுப்பித்த தகவல்களை சேகரிப்பதே இக்கணக்கெடுப்பின் முக்கிய நோக்கமாகும். தொடர்ந்து, 1998 ஆம் ஆண்டு முதல் 2015 ஆம் ஆண்டு வரை நான்கு சுற்றுகளாக கணக்கெடுப்புகள் நடத்தப்பட்டன.  

கடைசியாக ஐந்தாவது தேசிய குடும்ப சுகாதாரக் கணக்கெடுப்பு 2019 ஆம் ஆண்டு மேற்கொள்ளப்பட்டது. கோவிட்டு -19 பெருந்தொற்று பாதிப்பும் ஊரடங்கு உத்தரவு காரணமாக இடையில் நிறுத்தப்பட்டு இறுதியாக கண்டுபிடிப்புகள் 2020 ஆம் ஆண்டு வெளியிடப்பட்டன.  
இந்த கண்டுபிடிப்புகளின் அடிப்படையில், ஊட்டச்சத்து குறைபாடு, வளர்ச்சிக் குறைபாடு, இரத்த சோகை மற்றும் அறுவைச் சிகிச்சை பிரசவம் தொடர்பான குறிகாட்டிகளை மேம்படுத்த தொழில்நுட்ப நிபுணர் குழுவை அமைச்சகம் அமைத்துள்ளது.  

## கணக்கெடுப்புப் பட்டியல்

- தேசிய குடும்ப சுகாதாரக் கணக்கெடுப்பு-1 (1992-93)
- தேசிய குடும்ப சுகாதாரக் கணக்கெடுப்பு-3 (2005-2006)
- தேசிய குடும்ப சுகாதாரக் கணக்கெடுப்பு-4 (2014-2015)
- தேசிய குடும்ப சுகாதாரக் கணக்கெடுப்பு-5 (2019-2020)
# பி. எச். மனோஜ் பாண்டியன்


**பி. எச். மனோஜ் பாண்டியன்** (பிறப்பு: 1971 ஆகத்து 8) என்பவர் ஓர் இந்திய அரசியல்வாதியும், ஆலங்குளம் தொகுதியின் மேனாள் சட்டமன்ற உறுப்பினரும் ஆவார். 2001 சட்டமன்றத் தேர்தலில் சேரன்மகாதேவி தொகுதியில் இருந்து அண்ணா திராவிட முனேற்றக் கழக வேட்பாளராக போட்டியிட்டு வெற்றிபெற்றார். இதன் பின்னர் கட்சி பொதுச்செயலாளர் எடப்பாடி பழனிச்சாமியுடன் ஏற்பட்ட கருத்துவேறுபாடு காரணமாக ஒ. பி. பன்னீர்செல்வம் ஆதரவாளராகச் செயல்பட்ட இவர், நவம்பர் 4, 2025 திராவிட முன்னேற்றக் கழககத்தில் இணைந்த நிலையில், அன்றே தனது சட்டமன்ற பதவியிலிருந்து விலகுவதாக அறிவித்து சட்டமன்ற சபாநாயகரிடம் பதவி விலகல் கடிதத்தினை வழங்கினார்.  
மேலும் 2010 முதல் 2016 வரை இந்திய நாடாளுமன்றத்தின் மேலவையான மாநிலங்களவை உறுப்பினராக இருந்தார்.  

## குடும்பம்
பாண்டியன், ஒய். எம். சி.ஏவின் முதல் பொதுச் செயலாளராக இருந்த ராவ் சாகிப் ஜி. சாலமனின் பேரனும்; 1984–89 தமிழக சட்டப்பேரவையின் சபாநாயகராக இருந்த டாக்டர் பி. எச். பாண்டியன் மற்றும் மனோன்மனியம் சுந்தரனார் பல்கலைக்கழகத்தின் துணைவேந்தராக இருந்த டாக்டர் சிந்தியா பாண்டியனின் மகனாவார். முன்னணி பெருநிறுவன வழக்கறிஞரும், தமிழக கூடுதல் தலைமை வழக்கறினரான பி. எச். அரவிந்த் பாண்டியன் இவரது சகோதரர் ஆவார். இவருக்கு தீப்தி மனோஜ் பாண்டியன் என்ற மனைவியும், நிரஞ்சனா பாண்டியன், நிவேதனா பாண்டியன் என்ற இரண்டு மகள்கள் உண்டு.  

## பள்ளிப்படிப்பு
- பாலர் கல்வி நிலயம் (அனிதா பள்ளி நர்சரி முதல் 2 ஆம் வகுப்பு வரை )
- சி. எஸ். ஐ பெயின் பள்ளி, கில்பாக் 3-ஆம் வகுப்பு முதல் 5-ஆம் வகுப்பு வரை.
- டான் பாஸ்கோ மெட்ரிகுலேஷன் மேல்நிலைப்பள்ளி, எழும்பூர், சென்னை (6 ஆம் வகுப்பு முதல் 12 ஆம் வகுப்பு வரை)

## கல்வித் தகுதி
**இளங்கலை சட்டம் (பி. எல்),** சென்னை சட்டக் கல்லூரி. **எம். எல்** (சர்வதேச மற்றும் அரசியலமைப்பு சட்டம்) (சென்னை பல்கலைக்கழகம்).  

## வகித்த பதவிகள்
- இந்திய நாடாளுமன்றத்தின் மேலவையான மாநிலங்களவை உறுப்பினராக 2010 முதல் 2016 வரை
- நாடாளுமன்ற மனு குழு உறுப்பினர்.
- அறிவியல் மற்றும் தொழில்நுட்பம் மற்றும் சுற்றுச்சூழல் மற்றும் காடுகள் தொடர்பான நாடாளுமன்றக் குழு உறுப்பினர்.
- குடிமை விமான போக்குவரத்து அமைச்சகத்திற்கான நாடாளுமன்ற ஆலோசனைக் குழு உறுப்பினர், .
- சேரன்மகாதேவி தொகுதி சட்டமன்ற உறுப்பினர் 2001 முதல் 2006 வரை.
- தமிழ்நாடு சட்டமன்ற மதிப்பீட்டு குழுவின் தலைவர்.
- டாக்டர் அம்பேத்கர் பல்கலைக்கழக செனட் குழு உறுப்பினர்
- முன்னாள் படைவீரர் குழுவில் உறுப்பினர்

## கட்சிப் பதவிகள்
- அதிமுக வழக்கறிஞர் அணியின் இணை செயலாளர், 2000 * அதிமுக மாநில வழக்கறிஞர் பிரிவின் செயலாளர், 2007
- அதிமுக அமைப்புச் செயலாளர்
# உடல் பருமன் மருத்துவ அவசர ஊர்தி


**உடல் பருமன் மருத்துவ அவசர ஊர்தி** (*Bariatric ambulance*) உடல் பருமன் அதிகமுள்ள நோயாளிகளை கொண்டு செல்ல சிறப்பாக வடிவமைக்கப்பட்ட ஓர் அவசர ஊர்தியாகும். இவை கூடுதல் அகலமான உட்புறங்களைக் கொண்டுள்ளன, மிகப் பருமனான நோயாளிகளைத் தூக்கும் வகையில் பருமனான உடல் தூக்குப் படுக்கைகள் மற்றும் சிறப்பு தூக்கும் பற்சக்கரம் ஆகிய வசதிகளையும் இவை கொண்டுள்ளன. மேலும், இவை மிகப் பெரிய நோயாளிகளையும் சுமக்கும் திறன் கொண்டவையாகும். பொது மக்களில் பெரும்பாலோருக்கு உடல் பருமன் அதிகரித்து வருவதன் விளைவாக இத்தகைய அவசர ஊர்திகள் தேவைப்படுகின்றன மருத்துவமனையில் அனுமதிக்கப்பட்ட இத்தகைய நோயாளிகளின் எண்ணிக்கை 2006 ஆம் ஆண்டில் 52000 ஆக இருந்தது 2016 ஆம் ஆண்டில் 520000 ஆக அதிகரித்துள்ளது என தரவுகள் தெரிவிக்கின்றன.  

தற்போது உடல்பருமன் மருத்துவ அவசர ஊர்திகளுக்கான தரப்படுத்தப்பட்ட எடை திறன் ஏதுமில்லை. மேலும் தொற்றுநோயியல் தேவைகளுக்கேற்பவும், மக்கள்தொகைக்கு ஏற்பவும் இத்தகைய ஊர்திகளின் தேவைகள் மாறுபடலாம். பொதுவாக தற்போது குறைந்தது 350 கிலோ எடை முதல் 450 கிலோ எடை வரையுள்ள நோயாளிகளைச் சுமக்க வடிவமைக்கப்படுகின்றன.
# தலகுந்தா


**தலகுந்தா** (*Talagunda*) என்பது இந்தியாவின் கர்நாடக மாநிலத்திலுள்ள சிமோகா மாவட்டத்தின் சிகாரிபுரம் வட்டத்திலுள்ள ஒரு கிராமமாகும். இங்கு காணப்படும் பல கல்வெட்டுகள் கதம்ப வம்சத்தின் எழுச்சி குறித்த முடிவுகளை வழங்கியுள்ளன.  

## வரலாறு
தலகுந்தா இதற்கு முன்னர், ஸ்தானகுந்தூர் என அழைப்பட்டது. மேலும், இது ஒரு அக்கிரகாரமாக (கற்றல் மைய) இருந்தது. இது கர்நாடகாவில் காணப்படும் ஆரம்பகால கற்றல் மையமாகும். இங்கு காணப்படும் ஒரு கல்வெட்டு, 32 பிராமணர்கள் உத்திரப்பிரதேசத்தில் உள்ள அகிச்சத்ரா என்ற இடத்திலிருந்து முக்கண்ணா என்பவரால் (அல்லது திரினேத்ரா) ஸ்தானகுந்தூருக்கு மாற்றப்பட்டதைக் குறிக்கிறது. இதனால் ஒரு அக்கிரகாரம் உருவாகியிருக்க வேண்டும். முக்கண்ணா கதம்ப வம்சத்தின் நிறுவனர் மயூரசர்மாவின் மூதாதையர் ஆவார். வடக்குப் பஞ்சாலத்தின் தலைநகரான அகிச்சத்ராவின் விரிவான எச்சங்கள் உத்தரபிரதேச மாநிலத்தில் பரேலி மாவட்டத்தில் உள்ள அன்லா வட்டம் ராம்சகர் கிராமத்திற்கு அருகே கண்டுபிடிக்கப்பட்டுள்ளன.  

எட்டு நூற்றாண்டுகளாக தலகுந்தாவில் கல்வி வழங்கப்பட்டு வந்துள்ளது. மேலும் கற்பிக்கப்பட்ட பாடங்களில் வேதங்கள், வேதாந்தம், இலக்கணம் மற்றும் தத்துவம் ஆகியவை அடங்கும். கன்னட மொழி முதன்மை மட்டத்தில் கற்பிக்கப்பட்டது. மேலும், மாணவர்களுக்கும் ஆசிரியர்களுக்கும் ஆடையும் உணவும் வழங்கப்பட்டது. இந்த கல்வெட்டை சண்டிவர்மனின் அரசவைக் கவிஞர் குப்ஜா என்பவர் எழுதியுள்ளார். இங்கு காணப்படும் கல் கல்வெட்டு கன்னட மொழியில் செதுக்கப்பட்ட முதல் கல்வெட்டு என்று இந்தியத் தொல்லியல் ஆய்வகம் அதிகாரப்பூர்வமாக கூறியுள்ளது.  

கல்வெட்டின்படி, தலகுந்தாவைச் சேர்ந்த மயூரசர்மா பல்லவர்களின் தலைநகரான காஞ்சிக்குச் சென்று தனது குருவும் தாத்தாவுமான வீரசர்மாவுடன் தனது வேத படிப்பைத் தொடர்ந்தார். காஞ்சி அந்த நேரத்தில் ஒரு முக்கியமான கற்றல் மையமாக இருந்தது. அங்கு, ஒரு பல்லவ காவலரால் (குதிரைவீரன்) அவமானப்படுத்தப்பட்டதால், கோபத்தில் மயூரசர்மா தனது படிப்பைக் கைவிட்டு, அவமானத்திற்கு பழிவாங்குவதற்காக வாளை எடுத்தார். கல்வெட்டு இந்த நிகழ்வை தெளிவாக விவரிக்கிறது:
# வீரிய நோய்த்தடுப்பு

**வீரிய நோய்த்தடுப்பு** (*Active immunization*) என்பது ஒரு பிறபொருளெதிரியாக்கி உடலினுள் சென்று வெளிப்பாட்டிற்குப் பிறகு நோய் எதிர்ப்புச் சக்தியைத் தூண்டுவதாகும். பிறபொருளெதிரி பெறுநரால் உருவாக்கப்படுகிறது. இவை நிரந்தரமாகச் சேமிக்கப்படலாம்.  

நுண்ணுயிரிகளுடன் தொடர்பு கொள்ளாத மற்றும் பாதுகாப்பிற்காக முன்பே தயாரிக்கப்பட்ட ஆன்டிபாடிகள் இல்லாத ஒரு நபரால் ஒரு நுண்ணுயிர் அல்லது பிற பிற்பொருளெதிரியாக்குப் பெறப்படும்போது வீரிய நோய்த்தடுப்பு இயற்கையாகவே ஏற்படலாம். இச்செயலில் உடலிலுள்ள நோயெதிர்ப்பு அமைப்பு இறுதியில் நுண்ணுயிரிகளுக்கு பிறபொருளெதிரியினை உருவாக்கும். ஆனால் இது ஒரு மெதுவான செயல்முறையாகும். மேலும் நுண்ணுயிர் கொடியதாக இருந்தால், பிறபொருளெதிரியினை பயன்படுத்த போதுமான நேரம் இருக்காது.  

செயற்கையான வீரிய நோய்த்தடுப்பு என்பது இயற்கையாகவே ஒருவரின் உடலில் பிறபொருளெதிரியாக்கி செல்வதற்கு முன்னர் அந்த நபருக்கு நுண்ணுயிர் செலுத்தப்படுகிறது. நுண்ணுயினாது தனது நோய் ஏற்படுத்தும் தன்மையினை இழக்கப்பட்ட பின்னரே செலுத்தப்படுகிறது. இதனால் பாதிக்கப்பட்ட நபருக்கு எவ்வித தீங்கு விளைவிக்காது. நோயின் வகையைப் பொறுத்து, இந்த நுட்பம் கொல்லப்பட்ட நுண்ணுயிரிகள், நுண்ணுயிரிகளின் பகுதிகள் அல்லது நுண்ணுயிரிகளிலிருந்து சிகிச்சையளிக்கப்பட்ட நச்சுக்களுடன் செயல்படுகிறது. இந்த வகையான செயலில் நோய்த்தடுப்புக்கு ஒரு பொதுவான எடுத்துக்காட்டு தடுப்பூசிகள் ஆகும். இவை கடந்த காலங்களில் பல சர்ச்சைகள் எழுந்தன. பாதுகாப்பு குறித்து கேள்விகளும் இருந்தன.  

மேலைநாடுகளில் ஒட்டுமொத்தமாக நோய்த்தடுப்பு மற்றும் தடுப்பூசி தொடர்பாகப் பல ஆண்டுகளாக வதந்திகள் தொடர்ந்தன. ஆயினும்கூட. பிரபலமற்ற மற்றும் தவறான மருத்துவ ஆய்வறிக்கை வெளியிடப்பட்ட பின்னர் 1998ல் மீண்டும் இந்த வதந்தி தொடங்கியது. இது லான்செட் எம்எம்ஆர் ஆட்டிசம் மோசடி என்று அழைக்கப்படுகிறது. இது கடந்த நூற்றாண்டின் மிகவும் மோசமான மருத்துவ ஏமாற்று வேலை என வகைப்படுத்தப்பட்டுள்ளது. இதனைத் தொடர்ந்து பெற்றோர்கள் தங்களுடைய குழந்தைகளுக்கு எம்.எம்.ஆர் தடுப்பூசி வழங்குவதை முற்றிலுமாக தவிர்ப்பதற்குக் காரணமாக அமைந்துள்ளது, இத்தகைய செயல்கள் அதிக உயிர்களை ஆபத்தில் ஆழ்த்தியுள்ளது. இதனால் பலபேரின் வாழ்க்கை கேள்விக்குறியானது. இருபதாம் நூற்றாண்டு முழுவதும் மற்றும் இதுவரை 21ஆம் நூற்றாண்டின் தொடக்கத்தில், போலியோ தடுப்பூசியுடன் தொடர்புடைய பயனுள்ள நோய்த்தடுப்பாற்றல், உலகளவில் கிட்டத்தட்டப் போலியோ அழிக்கப்படுவதற்குப் பங்களித்தது. இன்றுவரை, உலக சுகாதார அமைப்பு, ஐக்கிய நாடுகள் சபை மற்றும் பில் மற்றும் மெலிண்டா கேட்ஸ் அறக்கட்டளை ஆகியவற்றின் தடுப்பூசி முயற்சிகள் அதிகரித்தாலும் கூட, நைஜீரியாவின் பகுதிகள் போலியோ நோய்த்தொற்றுக்கான மோசமான மண்டலங்களாகவும் தொடர்கின்றன. நைஜீரியாவின் பிற பகுதிகளிலும் பிற இடங்களிலும் போலியோ செயலில் உள்ள நோய்த்தடுப்பு மருந்துகளைத் திறம்பட விநியோகிப்பதைத் தடுக்கும் ஏராளமான பயங்கரவாத நடவடிக்கைகள் தொழிலாளர்களைக் கொல்வது மட்டுமல்லாமல், மேற்கத்திய மருத்துவர்களிடமிருந்து கருத்தடைத் தொடர்பான தவறான பல வதந்திகளும் வலம் வந்துகொண்டிருக்கின்றன.
# இராம் கோபால் (நடனக் கலைஞர்)


**பிஸ்ஸானோ ராம் கோபால்** (*Bissano Ram Gopal*) (பிரித்தானிய அரசின் ஒழுங்கு ) (20 நவம்பர் 1912 - 12 அக்டோபர் 2003) ஒரு இந்திய நடனக் கலைஞரும் நடன இயக்குனருமான ஆவார். இவர் பெரும்பாலும் ஒரு தனிப்பாடலாக நடித்து தனது நீண்ட வாழ்க்கை முழுவதும் விரிவாக சுற்றுப்பயணம் மேற்கொண்டார். ஒரு நவீனத்துவவாதியான இவர், பாரம்பரிய இந்திய நடனத்தை பாலே ஆடற்கலையுடன் இணைத்து நிகழ்ச்சிகளை நிகழ்த்தினார். மேலும், இந்திய நடனக் கலைஞர் உதய் சங்கருடன் சேர்ந்து 1930களில் மேலை நாடுகளில் இந்தியப் பாரம்பரிய நடனத்தை முதன்முதலில் வெளிப்படுத்தவும் செய்தார். போலந்து விமர்சகர் *ததேயஸ் ஜெலென்ஸ்கி* இவரை "இந்தியாவின் நிஜின்ஸ்கி" என்று அழைத்தார். "  

ஒரு நடன இயக்குநராக, *லெஜண்ட் ஆஃப் தாஜ்மஹால்*, *டான்ஸ் ஆஃப் தி செட்டிங் சன்*, *டான்ஸஸ் ஆப் இந்தியா* போன்ற தனது நடனத் தயாரிப்புகளுக்காக மிகவும் பிரபலமானவர். 1960 ஆம் நடனக் கலைஞரான அலிசியா மார்கோவாவுடன் இணைந்து நிகழ்த்திய "இராதா-கிருஷ்ணா" என்ற நிகழ்ச்சிக்காவும் இவர் குறிப்பிடப்படுகிறார்  

## சொந்த வாழ்க்கை
கோபால், இந்தியாவின் பெங்களூரில் 1912 நவம்பர் 20 ஆம் தேதி பிறந்தார். ஒரு பர்மிய தாயும், ஒரு பாரிஸ்டரான ராஜ்புத் தந்தையும் இவரது பெற்றோராவர். இவரது பாட்டி நன்கு அறியப்பட்ட நடனக் கலைஞர். தனது வாழ்க்கையில் ஆரம்பத்தில் குஞ்சு குருப் மற்றும் சந்து பானிக்கர் ஆகியோரிடம் கதகளியைக் கற்றார்.  

1940களின் ஆரம்பத்தில், இவர் பநதநல்லூர் பாணியின் குரு மீனாட்சி சுந்தரம் பிள்ளையிடமும் அதைத் தொடர்ந்து முத்துகுமரன் பிள்ளையிடமும் பரதநாட்டியம் கற்கத் தொடங்கினார். அவர் சோஹன்லால் மற்றும் பௌரி பிரசாத் ஆகியோரிடமிருந்து கதக் கற்றுக் கொண்டார். பின்னர், மணிப்பூரி நடனம் கூட கற்றுக் கொண்டார். பின்னர், 1990 ஆம் ஆண்டில் இந்தியாவின் இசை, நடனம் மற்றும் நாடகத்திற்கான தேசிய அகாதமியான சங்கீத நாடக அகாதமி தனது சங்கீத நாடக அகாதமி கூட்டாளர்  

## படைப்புகள்
- *Indian dancing*, by Ram Gopal, Serozh Dadachanji. Phoenix House, 1951.
- *Ram Gopal: rhythm in the heavens : an autobiography*, by Ram Gopal. Secker and Warburg, 1957
# நோய் தொகுதி

ஒரு **நோய் தொகுதி** (*Disease cluster*) என்பது ஒரு குறிப்பிட்ட புவியியல் இருப்பிடம் அல்லது காலத்திற்குள் ஒப்பீட்டளவில் அசாதாரணமான மருத்துவ நிலை அல்லது நிகழ்வின் வழக்கத்திற்கு மாறாகப் பெரிய திரட்டல் ஆகும். ஒரு நோய்த் தொகுதியினை அங்கீகரிப்பது நோய் வாய்ப்பின் மூலம் எதிர்பார்க்கப்படுவதை விட அதிகமாக நோய்த்தொற்று இருப்பதைப் பொறுத்தது அமைகிறது. சந்தேகத்திற்கிடமான நோய்த் தொகுதியினை அடையாளம் காண்பது ஆரம்பத்தில் நிகழ்வுச் சான்றுகளைப் பொறுத்தது. நோய்பரவலியல் நிபுணர்கள் மற்றும் உயிரி புள்ளியியலாளர்கள் சந்தேகிக்கப்படும் நோய்த் தொகுதி பகுதியில் நோயின் உண்மையான அதிகரிப்புக்கு உள்ளதா என்பதை மதிப்பீடு செய்ய வேண்டும். பொதுவாக, நோய்த் தொகுதிகள் அங்கீகரிக்கப்படும்போது, அப்பகுதியில் உள்ள பொதுச் சுகாதாரத் துறைகளுக்குத் தகவல் தெரிவிக்கப்படவேண்டும். நோய்த் தொகுதியின் அளவு மற்றும் முக்கியத்துவம் வாய்ந்தவை என்றால், நோய்த்தாக்கம் குறித்து மறு மதிப்பீடு செய்யவேண்டும்.  

இலண்டனின் சோகோவில் 1854ல் காலரா நோய்த்தாக்கம் குறித்து ஜான் இசுனோவின் முன்னோடி விசாரணை இத்தகைய நோய்த் தொகுதி ஆய்வுக்கு ஒரு சிறந்த எடுத்துக்காட்டு.
# எஃப்.டி.எக்சு 2

**பெரெடாக்சின் 2** என்பது ஒரு புரதமாகும். இது மனிதர்களில் எஃப்.டி.எக்ஸ் 2 மரபணு வெளிப்பாட்டினால் சுரக்கின்றது. இது ஹீம் ஏ தொகுப்பு மற்றும் இரும்பு-சல்பர் புரத தொகுப்பு ஆகியவற்றில் பங்கேற்கிறது.  

**எஃப்.டி.எக்சு 2** (*FDX2*) இல் ஏற்படும் பிறழ்வுகள் காரணமாக இழைமணி தசை நோயினை ஏற்படுத்துகின்றன.
# சென்னை நீரிழிவு ஆராய்ச்சி அறக்கட்டளை


**சென்னை நீரிழிவு ஆராய்ச்சி அறக்கட்டளை (எம்.டி.ஆர்.எஃப்)** என்பது சென்னையின் கோபாலபுரத்தில் அமைந்துள்ள ஒரு மருத்துவ ஆராய்ச்சி நிறுவனமாகும். இதனை 1996இல் பிரபல நீரிழிவு நிபுணர் மருத்துவர் வி . மோகன் தோற்றுவித்தார்.  

## ஆராய்ச்சி
சென்னை நீரிழிவு ஆராய்ச்சி அறக்கட்டளை நீரிழிவு மற்றும் இதனுடன் தொடர்புடைய துறைகளில் அடிப்படை, மருத்துவ மற்றும் தொற்றுநோயியல் ஆராய்ச்சிகளை நடத்துகிறது. இந்த அமைப்பு பல சர்வதேச மற்றும் தேசிய மையங்களுடன் இணைந்து சக மதிப்பாய்வு செய்யப்படும் ஆய்விதழ்களில் கணிசமான எண்ணிக்கையிலான ஆராய்ச்சி மற்றும் கள ஆய்வுக் கட்டுரைகளை வெளியிட்டுள்ளது. இந்நிறுவனத்தினை இந்திய மருத்துவ ஆராய்ச்சி சபை (ஐ.சி.எம்.ஆர்) 'நீரிழிவு நோயின் மரபணு ஆராய்ச்சிக்கான மேம்பட்ட ஆராய்ச்சி மையமாக' அங்கீகரித்துள்ளது.  

## கல்வி நடவடிக்கைகள்
சென்னை நீரிழிவு ஆராய்ச்சி அறக்கட்டளை தமிழ்நாடு டாக்டர் எம்.ஜி.ஆர் மருத்துவ பல்கலைக்கழகம் மற்றும் சென்னைப் பல்கலைக்கழகம் அங்கீகரித்த முனைவர் பட்டம் வழங்க வழிவகுக்கும் படிப்புகளை நடத்துகிறது. நீரிழிவு பராமரிப்பு மற்றும் நிர்வாகத்தில் மருத்துவ நிபுணர்களுக்குப் பயிற்சியளிப்பதற்காக இந்த அமைப்பு அமெரிக்க நீரிழிவு சங்கத்துடன் (ஏடிஏ) இணைந்து 'நீரிழிவு நோயில் முதுகலை பட்டயப் படிப்பு' ஒன்றை வழங்கி வருகிறது.
# பஞ்சாப் மாநில மனித உரிமைகள் ஆணையம்

**பஞ்சாப் மாநில மனித உரிமைகள் ஆணையம்** (*Punjab State Human Rights Commission*) ஒரு சட்டப்பூர்வமான பொது அமைப்பாகும். இந்திய பஞ்சாபில் 1997 ஆம் ஆண்டு மார்ச்சு மாதம் இந்த ஆணையம் அமைக்கப்பட்டது. 1993 ஆம் ஆண்டு இயற்றப்பட்ட மனித உரிமைகள் பாதுகாப்பு சட்டம் ஆணையத்திற்கு சட்டரீதியான அடிப்படை உரிமைகளை வழங்குகிறது. பஞ்சாப் மாநில மனித உரிமைகள் ஆணையம் என்பது பஞ்சாபின் மாநிலத்திற்கு சொந்தமான மனித உரிமைகள் ஆணையமாகும். மனித உரிமைகளைப் பாதுகாப்பதும் மேம்படுத்துவதும் இதற்குரிய பொறுப்புகளாகும். சட்டத்தால் வரையறுக்கப்பட்டுள்ள மற்றும் அரசியலமைப்பு உத்தரவாதம் அளிக்கின்ற அல்லது அனைத்துலக உடன்படிக்கைகளில் பொதிந்துள்ள தனிநபரின் வாழ்க்கை, சுதந்திரம், சமத்துவம் மற்றும் கௌரவம் மற்றும் இந்தியாவில் உள்ள நீதிமன்றங்களால் செயல்படுத்தப்படும். அனைத்து உரிமைகளையும் இந்த ஆணையம் மனித உரிமைகளாக கருதி செயல்படும்.  

## பின்னணி
இந்திய அரசியலமைப்புச் சட்டத்தால் வழங்கப்பட்ட மனித உரிமைகள் பாதுகாப்புச் சட்டம் 1993 எண் கீழ் மனித உரிமைகளைப் பாதுகாப்பதற்காக பஞ்சாப் மாநில மனித உரிமைகள் ஆணையத்தை அமைப்பதற்கான முடிவு 1997 ஆம் ஆண்டு மார்ச் மாதம் 17 ஆம் தேதி எடுக்கப்பட்டது. 1997 ஆம் ஆண்டு சூலை 16 ஆம் தேதி முதல் பஞ்சாப் மாநில மனித உரிமைகள் ஆணையம் செயல்பட்த் தொடங்கியது.  

## தலைவர்களின் பட்டியல்
| வ..எண். | பெயர் | காலம் |  |  |
| --- | --- | --- | --- | --- |
| 1 | நீதிபதி வி,கே. கண்ணா | 16 சூலை 1997 | 15 சூலை 2002 |  |
| 2 | நீதிபதி என்.சி. செயின் | 27 பிப்ரவரி 2003 | 28 பிப்ரவரி 2006 |  |
| 3 | நீதிபதி ஆர். எசு. மோங்கியா | 12 நவம்பர் 2007 | 9 சூன் 2010 |  |
| 4 | நீதிபதி சகதீசு பால்லா | 22 மார்ச்சு 2011 | 22 மார்ச்சு 2016 |  |
| 5 | நீதிபதி இக்பால் அகமது அன்சாரி | 1 ஆகத்து 2017 | பதவியில் | } |
# யோசையா வில்லர்டு கிப்சு



**யோசையா வில்லர்டு கிப்சு** [*Josiah Willard Gibbs*, பி. 11 பிப்ரவரி 1839 - இ. 28 ஏப்ரல் 1903] ஒரு அமெரிக்க அறிவியலாளர் ஆவார். மேக்ஸ்வெல், போல்ட்ஸ்மான் ஆகியோருடன் இணைந்து இவர் உருவாக்கிய புள்ளியிய எந்திரவியல் என்ற துறை புறநிலை வேதியியலை ஒரு அறிவியலாக உருவாக்கிட உதவியது. திசையன் பகுப்பாய்வு. கணித இயற்பியலில் ஆற்றிய பணிகளுக்காக 1901ஆம் ஆண்டு அவருக்கு கோப்ளி பதக்கம் அளிக்கப்பட்டது.  

## அறிவியல் வாழ்க்கையும் பங்களிப்புகளும்
1866ல் ஆராய்ச்சியை முடித்த கிப்சு, தன் அறிவியல் தேடலை ஐரோப்பாவில் தொடர்ந்தார். அங்கு கிர்க்காஃப்புடனும் எல்மோல்சுடனும் அவரது ஊடாடல் வெப்ப இயக்கவியலை நோக்கி அவரை செலுத்தியது. 1871ல் யேல் பல்கலைக்கழகத்தில் பேராசிரியராகப் பொறுப்பேற்ற கிப்சுக்கு, இறுதி நாட்களைத் தவிர அவரது பணிக்காக ஊதியம் வழங்கப்படவில்லை. தன் முதல் ஆய்வுக் கட்டுரையை 1873ல் வெளியிட்டார். மேலும், அழுத்தம், பருமன், வெப்பநிலை, ஆற்றல் மற்றும் சிதறம் ஆகிய அளவுகளை ஆயங்களாகக் கொண்ட இரு-பரிமாண வரைபடங்களைப் பயன்படுத்தி ஒரு பொருளின் வெப்பவியக்கவியல் நிலையைக் குறிப்பிடும் முறையை வகுத்தார்.  

1876லிருந்து 1878 வரையிலான காலத்தில் வெளியிட்ட ஆய்வுக் கட்டுரைகளில் அவர் குறிப்பிட்டிருந்த மரபு வெப்பவியக்கவியலின் அடிப்படைகள் இன்றளவும் பயன்பாட்டில் உள்ளன. அதுவரையில் வாயுக்களுக்கு மட்டுமே பொருந்துவதாக இருந்த வெப்ப இயக்கவியல் கோட்பாடுகளை திரவங்களுக்கும் திண்மங்களுக்கும் பொருந்தும் வண்ணம் செய்தார்.
# ஜஸ்டின் தெரூக்சு



**ஜஸ்டின் பால் தெரூக்சு** (பிறப்பு: ஆகத்து 10, 1971) என்பவர் அமெரிக்க நாட்டு திரைக்கதை ஆசிரியர், நடிகர், திரைப்படத் தயாரிப்பாளர் மற்றும் இயக்குநர் ஆவார். இவர் 2001 ஆம் ஆண்டு மர்மத்திரைப்படமான 'முல்ஹோலண்ட் டிரைவ்' மற்றும் திரில்லர் திரைப்படமான 'இன்லாண்ட் எம்பயர்' (2006) போன்ற படங்களில் இயக்குநர் டேவிட் லிஞ்ச் என்பவருடன் இணைந்து பணியாற்றியதன் மூலம் அறியப்படும் நபர் ஆனார்.  

இவர் 'அமெரிக்கன் சைக்கோ' (2000), 'சார்லீஸ் ஏஞ்சல்ஸ்: ஃபுல் த்ரோட்டில்' (2003), 'ஸ்ட்ரேஞ்சர்ஸ் வித் கேண்டி' (2005), 'வாண்டர்லஸ்ட்' (2012), 'தி கேர்ள் ஆன் தி ரயில்' ( 2016), 'தி ஸ்பை ஹூ டம்ப்ட் மீ' (2018) மற்றும் 'ஆன் தி பேஸிஸ் செஸ்' (2018) போன்ற பல திரைப்படங்களிலும் நடித்துளளார் என்பது குறிப்பிடத்தக்கது. 2010 ஆம் ஆண்டு வெளியான மீநாயகன் திரைப்படமான அயன் மேன் 2 என்ற திரைப்படத்திற்கு திரைக்கதை எழுதியுள்ளார்.  

## ஆரம்பகால வாழ்க்கை
இவர் ஆகத்து 10, 1971 இல் ஐக்கிய அமெரிக்காவில் வாசிங்டன், டி. சி., என்ற நகரில் பிறந்தார். இவரது தாயார் ஃபிலிஸ் கிரிசிம் தெரூக்ஸ் ஒரு கட்டுரையாளர் மற்றும் எழுத்தாளர் ஆவார், மற்றும் அவரது தந்தை யூஜின் ஆல்பர்ட் தெரூக்ஸ் ஒரு வழக்கறிஞர் ஆவார்.
# ஆஷ்லே மில்லர்



**ஆஷ்லே மில்லர்** (Ashley Miller, பிறப்பு: மார்ச்சு 16, 1971) என்பவர் அமெரிக்க நாட்டு திரைக்கதை ஆசிரியர் மற்றும் திரைப்படத் தயாரிப்பாளர் ஆவார். இவர் தோர் (2011) மற்றும் எக்ஸ்-மென்: ஃபர்ஸ்ட் கிளாஸ் (2011) போன்ற திரைப்படங்களில் பணியாற்றியுள்ளார்.  

இவர் முதன்முதலில் 'ஆண்ட்ரோமெடா' என்ற தொலைக்காட்சி தொடருக்காக 2000 ஆம் ஆண்டில் ஒரு எழுத்தாளராக பணியமர்த்தப்பட்டார். அதை தொடர்ந்து 2003 ஆம் ஆண்டில் எழுத்தாளரான 'சாக் ஸ்டென்ட்ஸ்' என்பவருடன் இணைந்து 'ஏஜென்ட் கோடி பங்கஸ்' என்ற படத்திற்கு திரைக்கதை எழுதியுள்ளார்.
# சுகாத்திசு கேலிக்கு விக்கிப்பீடியா


**சுகாத்திசு கேலிக்கு விக்கிப்பீடியா** (*Scottish Gaelic Wikipedia*) (Scottish Gaelic: Uicipeid [ˈUçkʲɪpetʲ] ) என்பது விக்கிப்பீடியாவின் சுகாத்திசு கேலிக்கு பதிப்பு ஆகும். ஆம் ஆண்டு நிலவரப்படி, இது கட்டுரைகளையும் தொகுப்பாளர்களையும் கொண்டுள்ளது.  

## வரலாறு
இக் கலைக்களஞ்சியம் 2004இல் நிறுவப்பட்டது. 2017ஆம் ஆண்டில், சூசன் ரோஸை இசுகொட்லாந்தின் தேசிய நூலகம் (என்.எல்.எஸ்) பணியமர்த்தியது. இது கலைக்களஞ்சியத்தை மேம்படுத்துவதற்கும் ஊக்குவிப்பதற்கும் ஆகும். இந்த பகுதி நேர நிலை 12 மாதங்கள் நீடித்தது. கேலிக் மொழிப் பொருட்களை இணையத்தில் வைக்கும் எண்ணிம மயமாக்கல் இயக்கத்தைத் தொடர்ந்து இசுகொட்லாந்தின் தேசிய நூலகம் அதன் சுகாத்திசு கேலிக் வளங்களை அதிகரிக்க எண்ணியது. ரோசு கேலிக் மொழியின் இரண்டாம் மொழி பேச்சாளர், இம் தன்னுடைய பதின்ம வயதில் இம்மொழியைக் கற்றுக் கொண்டார். மேலும் கேலிக் படிப்பில் முனைவர் பட்டம் பெற்றார். இவர் 2010 முதல் யுசிபீட்டைத் திருத்துகிறார். சமூக குழுக்களுடன் பணிபுரிந்து, உதவி பக்கங்களை உருவாக்கி, மேலும் பயனர்களை ஈர்க்க இவர் பணியாற்றினார். இந்த மானியத்தை விக்கிமீடியா யுகே மற்றும் பார்ட் நா கெய்ட்லிக் ஆகியோர் வழங்கினர்.  

ஒரு கட்டத்தில்,விக்கிப்பீடியாவினை எவ்வாறு திருத்தலாம் என்பதை மாணவர்களுக்குக் கற்பிக்கும் ஒரு தொகுதியை சபால் மோர் ஓஸ்டெய்க் வழங்கினார்.
# சுபூர் பார்த்தசாரதி


**சுபூர் பார்த்தசாரதி** (பிறப்ப்: *சுபூர் முகசேத்* 1911 - 10 அக்டோபர் 1966), என்பவர் ஒரு இந்திய கல்வியாளர் மற்றும் முன்னாள் சட்டமன்ற உறுப்பினராவார். எத்திராஜ் மகளிர் கல்லூரியில் முதல் துணைவேந்தராக இருந்த இவர், 1960 முதல் 1966 வரை இவர் இந்தியப் நாடாளுமன்றத்தின் மேலவையான மாநிலங்களவை உறுப்பினராக பணியாற்றினார்.  

## ஆரம்ப கால வாழ்க்கை
சுபூர் முகசேத் கோழிகோட்டில் பார்சி சமூகத்தில் ஒரு முக்கிய குடும்பத்தில் கோடாதாட் முகசேத்தின் மகளாகப் பிறந்தார். இவரது ஒரே சகோதரர் இரண்டாம் உலகப் போரில் இறந்தார். இவர் சென்னைப் பல்கலைக்கழகம் மற்றும் ஆக்ஸ்போர்டு பல்கலைக்கழகத்தில் பயின்றார். மேலும் ஆங்கிலத்தில் முதுகலைப் பட்டம் பெற்றார், 1936 இல் முனைவர் பட்டமும் பெற்றார்.  

## தொழில்
பார்த்தசாரதி மதராசின் இராணி மேரி கல்லூரியில் ஆங்கிலம் கற்பித்தார். இவர் எதிராஜ் மகளிர் கல்லூரியின் முதல் துணைவேந்தராகி 1948 முதல் 1952 வரை பணியாற்றினார். இவருக்கு அடுத்து மோனா ஹென்ஸ்மேன் துணைவேந்தராக பதவி வகித்தார். 1952 ஆம் ஆண்டில், இவர் பல்கலைக்கழகங்கள் மற்றும் கல்லூரிகளைப் நுண்ணாய்வு செய்ய அமெரிக்காவில் பயணம் மேற்கொண்டார். பார்த்தசாரதி 1960 முதல் 1966 வரை மாநிலங்களவை உறுப்பினராக இருந்தார்.  

## தனிப்பட்ட வாழ்க்கை
1939 ஆம் ஆண்டில், சுபூர் முகசேத் பத்திரிகையாளரும் இராஜதந்திரியுமான கோபாலசாமி பார்த்தசாரதியை ஆக்ஸ்போர்டில் சந்தித்த பின்னர் திருமணம் செய்து கொண்டார். இந்த இணையரின் ஒரே மகனான, அசோக் பார்த்தசாரதி (1940–2019), அவர் தனது பெற்றோரை அரசு பணி மற்றும் கல்வி போன்றவற்றில் வழிதொடர்ந்தார். இவரது கணவர் ஐக்கிய நாடுகள் அவையில் இந்தியாப்பபிரதிநிதியாக இருந்தபோது இவர் 1966 ஆம் ஆண்டில் நியூயார்க்கில் இதயம் மற்றும் சிறுநீரக நோய்களால் இறந்தார்.  

நடிகரும் நாடக எழுத்தாளருமான கிரீஷ் கர்னாட் இவரது சகோதரர் மகளின் கணவர்; மற்றும் பத்திரிகையாளர் ரகு கர்னாட் இவரது பேரன்.
# பைலோடெசுமியம் காபிரன்னம்


***பைலோடெசுமியம் காபிரன்னம்** (Phyllodesmium kabiranum*) என்பது ஒரு வகையான கூடற்ற கடல் வாழ் நத்தையாகும். இது பேசிலினிடே எனும் குடும்பத்தினைச் சார்ந்த கடல் வாழ் வயிற்றுக்காலி மெல்லுடலி ஆகும்.  

## பரவல்
*பைலோடெசுமியம் காபிரன்னம்* ஜப்பானின் ஓக்கினாவாவின் இஷிகாகியில் காணப்படுகிறது இது மேலும் பிலிப்பீன்சு, மலேசியா மற்றும் இந்தோனேசியாவிலும் காணப்படுவது கள ஆய்வுகள் மூலம் தெரிவிக்கப்பட்டுள்ளது.  

## விளக்கம்
இந்தச் சிற்றினம் *பைலோடெசுமியம்* பேரினத்தில் பெரிய அளவில் வளரக்கூடியது. இதனுடைய நீளம் 75 செ.மீ. வரை இருக்கும்.  

இந்த சிற்றினத்தின் மீது ஜூக்ஸாந்தெல்லா எனப்படும் மஞ்சள் பழுப்பு பாசிகள் காணப்படும்.  

## சூழலியல்
*பைலோடெசுமியம் காபிரன்னம்* செனிட் மென்மையான பவளப்பாறைகளை உணவாக உட்கொள்கின்றன.
# இந்தியப் பெருமை செயல்திட்டம்


**இந்தியப் பெருமை செயல்திட்டம்** (*India Pride Project*) என்பது கலை ஆர்வலர்கள் உருவாக்கிய குழுவாகும். இக்குழு இந்தியக் கோயில்கள் மற்றும் கலை மற்றும் தொல்பொருள் அருங்காட்சியகங்களிலிருந்து திருடப்பட்ட கலைப்பொருட்களை அடையாளம் காணவும், அவற்றை திரும்பப் பெறவும் பன்னாட்டுக் கலைப்பொருட்கள் மீட்பு நிறுவனம் போன்ற சமூக ஊடகங்களைப் பயன்படுத்துகிறது. சிங்கப்பூரைச் சேர்ந்த இரண்டு கலை ஆர்வலர்களான எசு. விசயகுமார் மற்றும் அனுராக் சக்சேனா ஆகியோர் இணைந்து 2014 ஆம் ஆண்டு நிறுவிய இக்குழு இப்போது உலகம் முழுவதிலுமிருந்தும் ஆர்வலர்களைக் கொண்டுள்ளது.  

## மீட்கப்பட்ட சிலைகள்
நாளந்தாவின் 12 ஆம் நூற்றாண்டு புத்தர்: இந்தியாவின் பீகார் மாநிலத்திலுள்ள நாளந்தா அருங்காட்சியகத்திலிருந்து பூமிசர்சா முத்திரையில் அமர்ந்திருந்த புத்தரின் வெள்ளி கலந்த ஆறரை அங்குல வெண்கலச் சிலையும் அறுபது ஆண்டுகளுக்கு முன்பு 1961 ஆம் ஆண்டு இந்திய தொல்பொருள் ஆய்வு மையத் தளத்திலிருந்து திருடப்பட்ட 13 பிற சிலைகள்  
இலண்டன் ஏலத்தில் கண்டுபிடிக்கப்பட்டன. இந்த சிலையின் புகைப்பட பதிவை இந்திய தொல்பொருள் ஆய்வுத் துறையின் ஓய்வு பெற்ற பொது இயக்குநர் சச்சீந்திர எதிர்பாராவிதமாக எசு. பிசுவாசு சேமித்து வைத்திருந்தார்.  

மற்றொரு புத்தர் சிலை இந்தியாவிற்கு சொந்தமானதென குமார் நிருபிக்க முயற்சிக்கிறார், இதுவும் 1961 ஆம் ஆண்டு திருட்டில் இருந்து வந்திருக்கலாம் என்று சந்தேகிக்கப்படுகிறது. தற்போது அமெரிக்காவின் லாசு ஏஞ்சல்சு மாகாண கலை அருங்காட்சியகத்தில் இச்சிலை உள்ளது.  

நாகார்ஜுனகொண்டா தொல்பொருள் அருங்காட்சியகத்திலிருந்து 30 ஆண்டுகளுக்கு முன்னர் களவாடப்பட்ட, கிபி 250 காலத்திய பௌத்த நினைவுச் சின்னத்தை பெல்ஜியத்திலிருந்து மார்ச் 2022-ல் பன்னாட்டுக் கலைப்பொருட்கள் மீட்பு நிறுவனம் மீட்டு வழங்கியது.  
## இதனையும் காண்க
- பன்னாட்டுக் கலைப்பொருட்கள் மீட்பு நிறுவனம்
# ஆர். இராமகிருஷ்ணன்


**ரங்கசாமி ராமகிருஷ்ணன்** (26 மார்ச் 1946 - 7 சூலை 2019) என்பவர் ஒரு இந்திய தொழிலதிபரும், தமிழ்நாட்டைச் சேர்ந்த மாநிலங்களவை உறுப்பினரும் ஆவார்.  

## வாழ்க்கை வரலாறு
இராமகிருஷ்ணன் வணிகவியலில் பட்டதாரியும், பொருளாதாரத்தில் முதுகலை பட்டம் பெற்றவருமாவார். பல்கலைக்கழகத்தில் முதலிடம் பெற்று தங்கப்பதக்கம் பெற்றார்.  

இராமகிருஷ்ணன் 1965 ஆம் ஆண்டில் இந்தியன் எக்ஸ்பிரஸ் குழும செய்தித்தாள்களில் பணிக்கு சேர்ந்தார். அங்கு இவர் அதன் தலைமை நிர்வாகியாக உயர்ந்தார். 1974-75ல் சென்னையின் ஷெரீப்பாக நியமிக்கப்பட்ட இவர் பின்னர் 1980 இல் இந்திய நாடாளுமன்றத்தின் மேலவையான மாநிலங்களவைக்கு தேர்ந்தெடுக்கபட்டார். இவர் பொதுத்துறை நிறுவனங்களுக்கான நாடாளும்ற குழு, சீட்டு நிதிகளின் கூட்டுத் தேர்வுக் குழு போன்ற நாடாளுமன்றக் குழுக்களில் உறுப்பினராக இருந்தார். இரண்டு முறை இந்திய பத்திரிகைக் கவுன்சில் மற்றும் (மாநிலங்களவை) துணைத் தலைவராகவும் இருந்தார். 1985 இல் ஐக்கிய நாடுகள் சபையின் 40 வது பொதுச் சபையில் உரையாற்ற அழைக்கப்பட்டதன் பெருமையையும் இவர் பெற்றார்.  

ஆர். ராமகிருஷ்ணன் டி. வி. எஸ். மோட்டார் கம்பனி லிமிடெட்டின் செயல்படுத்துநர் அல்லாத சுயாதீன இயக்குநராக இருந்தார். மேலும் டிவிஎஸ் நிதி மற்றும் சேவைகள் லிமிடெட்டின் இயக்குநராகவும், டிவிஎஸ் குழும நிறுவனங்களின் இயக்குநராகவும் பணியாற்றியுள்ளார். ராமகிருஷ்ணன் 2008 அக்டோபர் 31 முதல் 2015 திசம்பர் 25 வரை எண்ணூர் கோக் லிமிடெட் நிறுவனத்தின் கூடுதல் செயல்படுத்துநர் அல்லாத சுயாதீன இயக்குநராகவும் இருந்துள்ளார். 2005 செப்டம்பரில் நடைபெற்ற உலக காபி மாநாட்டிலும் இவர் இந்தியாவின் சார்பாக கலந்துகொண்டார்.  

இவர் ராஜாஜி பொது அலுவல்கள் மற்றும் நிர்வாக நிறுவனத்தின் நிர்வாகக் குழு உறுப்பினராக இந்திய குடியரசு தலைவரால் நியமிக்கப்பட்டார், மேலும் சர் சி. பி. ராமசாமி ஐயர் கல்வி அறக்கட்டளையின் தலைவராகவும் இருந்துள்ளார். சென்னை குதிரைப்பந்தைய சங்கத்தின் தலைவராக இருந்த இவர் சென்னை குதிரைப்பந்தைய சங்கத்தின் குழுவில் பணியாற்றினார். ரோட்டரி சங்கத்தின் ரோட்டரி மாவட்ட 3230, ஆளுநராக (இந்த ரோட்டரி மாவட்டமானது தமிழ்நாட்டின் ஒசூர், சென்னை முதல் வேதாரண்யம் வரை நீண்டுள்ளது). இவர் ரோட்டரி சங்கத்தின் "Service Above Self" உட்பட பல விருதுகளைப் பெற்றவர்.
# யுத்வீர் சிங்

**யுத்வீர் சிங்** (*Yudhvir Singh*) இந்தியாவின் ராசத்தான் மாநிலத்தைச் சேர்ந்த ஒரு சுதந்திர போராட்ட வீரர், அரசியல்வாதி மற்றும் ஓமியோபதி மருத்துவராவார்.  

ஆக்ரா மற்றும் அலகாபாத்து நகரங்களில் சிங் படித்தார். 1920 ஆம் ஆண்டு முதல் ஓமியோபதி மருத்துவம் பயிற்சி செய்யத் தொடங்கினார். ஆர்ய சமாஜத்தின் உறுப்பினராக இருந்தார். 1928 ஆம் ஆண்டில் இவர் தில்லியின் சாந்தினி சவுக்கில் ஓர் ஓமியோபதி இலவச மருந்தகத்தை அமைத்தார். இம்மருந்தகம் பின்னர் மிர் முகமது உசேன் சாகிப்பின் உதவியுடன் டாக்டர் யுத்வீர் சிங் ஓமியோபதி அறக்கட்டளை என்று பெயர் மாற்றப்பட்டது.  

அந்த நேரத்தில், சிங் தில்லியில் இந்திய தேசிய காங்கிரசின் தலைவராக இருந்தார்.  

1932, 1941 மற்றும் 1942 ஆம் ஆண்டு நடைபெற்ற வெள்ளையனே வெளியேறு இயக்கம் ஆகிய சுதந்திரப் போராட்டங்களில் பங்கேற்றார். சுதந்திரத்திற்கான பிரச்சாரத்தின் போது சிங் நான்கு ஆண்டு ஒன்பது மாதங்கள் சிறையில் அடைக்கப்பட்டார். இந்த இயக்கங்களின் போது சிங்கின் மனைவி ராணி ராசுவும் கைது செய்யப்பட்டார்.  

1935 ஆம் ஆண்டு சிங் தில்லி பிரதேச காங்கிரசு கமிட்டியின் செயலாளரானார். 1937 ஆம் ஆண்டில் சிங் தில்லியின் நகராட்சி ஆணையரானாராகப் பொறுப்பேற்று 1952 ஆம் ஆண்டு வரை பதவி வகித்தார்.  

சாந்தினி சவுக் தொகுதியில் இந்திய தேசிய காங்கிரசு வேட்பாளராக யுத்வீர் சிங் தேர்தலில் நின்று போட்டியிட்டார். 4,413 வாக்குகளைப் பெற்று (தொகுதியில் 52.84% வாக்குகள்) தேர்தலில் வெற்றி பெற்றார்.  

1955 மற்றும் 1956 ஆம் ஆண்டுகளுக்கு இடையில் தில்லி மாநில அரசாங்கத்தில் சுகாதாரம் மற்றும் புனர்வாழ்வு, தொழில்கள் மற்றும் தொழிலாளர் மற்றும் சிறைச்சாலையாக அமைச்சராக பணியாற்றினார். இவரது ஆட்சிக் காலத்தில் தில்லி ஓமியோபதி சட்டம் நிறைவேற்றப்பட்டது. இந்தச் சட்டம் அக்டோபர் 1, 1956 முதல் நடைமுறைக்கு வந்தது.  

இந்திய அரசாங்கம் யுத்வீர் சிங்கிற்கு 1971 ஆம் ஆண்டு பத்மசிறீ விருதும் 1977 ஆம் ஆண்டு பத்மபூசண் விருதும் வழங்கி சிறப்பித்தது.
# டி. இரத்தினவேல்



**டி. இரத்தினவேல்** (பிறப்பு: 1, சனவரி, 1951) என்பவர் ஒரு தமிழக அரசியல்வாதி ஆவார். இவர் தமிழ்நாட்டின், விருதுநகர் மாவட்டம், திருவில்லிபுத்தூரைச் சேர்ந்தவர். இவர் இவர் இந்திய நாடாளுமன்றத்தின் மேலவையான மாநிலங்களவைக்கு தமிழகத்தின் சார்பில் தேர்ந்தெடுக்கபட்டார்.  

இவர் அனைத்திந்திய அண்ணா திராவிட முன்னேற்றக் கழகம் கட்சியைச் சேர்ந்தவர்.
# சாக் இசுடென்ட்சு



**சக்கரி லோவெல் இசுடென்ட்சு** (Zackary Lowell Stentz) என்பவர் அமெரிக்க நாட்டு திரைக்கதை ஆசிரியர், திரைப்படத் தயாரிப்பாளர், ஊடகவியல், புதின எழுத்தாளர் மற்றும் ஆசிரியர் ஆவார். முன்னாள் எழுத்து கூட்டாளர் ஆஷ்லே எட்வர்ட் மில்லருடன் மார்வெல் பண்புகள் குறித்த அவரது பணிக்கு மிகவும் பிரபலமானவர்.  

இவர் ஏஜென்ட் கோடி பங்கஸ் (2003), தோர் (2011) மற்றும் எக்ஸ்-மென்: ஃபர்ஸ்ட் கிளாஸ் (2011) போன்ற திரைப்படங்களிலும் ஆண்ட்ரோமெடா (2001-2005), பிரிஞ்சு (2009-2010), தி பிளாஷ் (2016-2019) போன்ற தொலைக்காட்சி தொடர்களிலும் பணியாற்றியுள்ளார்.
# டான் பெய்ன்



**வில்லியம் டொனால்ட் பெய்ன்** (William Donald Payne, மே 5, 1964 - மார்ச்சு 26, 2013) என்பவர் அமெரிக்க நாட்டு திரைக்கதை ஆசிரியர் மற்றும் திரைப்படத் தயாரிப்பாளர் ஆவார். இவர் ஃபெண்டாஸ்டிக் ஃபோர் 2 (2007), தோர் (2011) மற்றும் தோர்: த டார்க் வேர்ல்டு (2013) போன்ற திரைப்படங்களில் பணியாற்றியுள்ளார். இவர் எலும்பு புற்றுநோயால் மார்ச் 2013 இல் காலமானார்.  

## ஆரம்ப கால வாழ்க்கை
இவர் மே 5, 1964 அன்று அமெரிக்காவின் வட கரோலினாவின் வில்மிங்டனில் பிறந்தார். அவர் நியூ ஹனோவர் உயர்நிலைப் பள்ளியில் பயின்று 1982 இல் பட்டம் பெற்றார். அவர் கல்லூரியில் வகுப்பு தலைவராகவும் இருந்துள்ளார்.